Hotărârea Tribunalului (Camera a opta extinsă) din 20 decembrie 2023 –Société générale ș.a./SRB
(Cauza T‑387/21)(1)
„ Uniunea economică și monetară – Uniunea bancară – Mecanismul unic de rezoluție a instituțiilor de credit și a anumitor firme de investiții (MUR) – Fondul unic de rezoluție (FUR) – Decizia Comitetului unic de rezoluție (SRB) privind calculul contribuțiilor ex ante pentru anul 2021 – Obligația de motivare – Principiul bunei administrări – Principiul protecției jurisdicționale efective – Excepție de nelegalitate – Limitarea în timp a efectelor hotărârii ”
1.      Politica economică și monetară – Politica economică – Mecanismul unic de rezoluție a instituțiilor de credit și a anumitor firme de investiții – Contribuții ex ante la Fondul unic de rezoluție – Obiect – Logică de ordin asiguratoriu – Garantarea furnizării de resurse financiare suficiente de către sectorul financiar – Încurajare pentru adoptarea de către instituții a unor moduri de finanțare mai puțin riscante
[Regulamentul nr. 806/2014 al Parlamentului European și al Consiliului, considerentul (41); Directiva 2014/59 a Parlamentului European și a Consiliului, considerentele (105)-(107)]
(a se vedea punctul 42)
2.      Drepturi fundamentale – Carta drepturilor fundamentale – Egalitate de tratament – Reglementare a Uniunii într‑un anumit domeniu de acțiune – Repercusiuni diferite pentru anumiți operatori economici având în vedere situația lor individuală sau normele naționale – Principiul nediscriminării – Încălcare – Inexistență
(Carta drepturilor fundamentale a Uniunii Europene, art. 21)
(a se vedea punctul 60)
3.      Instituțiile Uniunii Europene – Exercitarea competențelor – Competență de a adopta acte delegate conferită Comisiei – Conținut – Aprecieri și evaluări complexe – Marjă largă de apreciere – Directiva 2014/59 de instituire a unui cadru pentru redresarea și rezoluția instituțiilor de credit și a firmelor de investiții – Stabilirea criteriilor de adaptare a contribuțiilor ex ante – Control jurisdicțional – Limite
[art. 290 TFUE; Regulamentul 2015/63 al Comisiei, art. 6 și 7, și anexa I; Directiva 2014/59 a Parlamentului European și a Consiliului, art. 103 alin. (7)]
(a se vedea punctele 151-153 și 155)
4.      Dreptul Uniunii Europene – Principii – Securitate juridică – Reglementare a Uniunii – Cerințe de claritate și de precizie – Limite
(a se vedea punctele 189-192)
5.      Acte ale instituțiilor – Motivare – Obligație – Conținut – Decizie a Comitetului unic de rezoluție (SRB) de stabilire a contribuțiilor ex ante la Fondul unic de rezoluție (FUR) – Lipsa necesității de a menționa în această decizie toate elementele care permit să se verifice exactitatea calculului contribuțiilor – Evaluare comparativă a obligației de motivare și a principiului general al protecției secretului comercial al instituțiilor în cauză – Legalitatea dispozițiilor Regulamentului 2015/63 privind metodologia de calcul al contribuțiilor ex ante la FUR
(art. 296 al doilea paragraf TFUE; Regulamentul nr. 806/2014 al Parlamentului European și al Consiliului; Regulamentul 2015/63 al Comisiei; Directiva 2014/59 a Parlamentului European și a Consiliului)
(a se vedea punctele 195-198, 214, 216 și 217)
6.      Dreptul Uniunii Europene – Principii – Dreptul la apărare – Dreptul la protecție jurisdicțională efectivă – Conținut – Decizie a Comitetului unic de rezoluție (SRB) de stabilire a contribuțiilor ex ante la Fondul unic de rezoluție (FUR) – Principiul contradictorialității – Excepții – Principiul general al protecției secretului comercial – Evaluare comparativă – Admisibilitate
(Carta drepturilor fundamentale a Uniunii Europene, art. 47; Regulamentul nr. 806/2014 al Parlamentului European și al Consiliului; Regulamentul 2015/63 al Comisiei, art. 4-7 și 9, și anexa I; Directiva 2014/59 a Parlamentului European și a Consiliului)
(a se vedea punctele 246-251 și 254-258)
7.      Acte ale instituțiilor – Motivare – Obligație – Conținut – Furnizarea de către autor a unor explicații cu privire la motivele actului în cursul procedurii în fața instanței Uniunii – Condiții – Inexistența unor contradicții și obligația de coerență a explicațiilor cu motivele menționate
(art. 296 al doilea paragraf TFUE)
(a se vedea punctele 293-296)
Dispozitivul
1)
Anulează Decizia SRB/ES/2021/22 a Comitetului unic de rezoluție (SRB) din 14 aprilie 2021 privind calculul contribuțiilor ex ante pentru anul 2021 la Fondul unic de rezoluție în măsura în care privește Société générale, Crédit du Nord și SG Option Europe.
2)
Efectele Deciziei SRB/ES/2021/22, în măsura în care privește Société générale, Crédit du Nord și SG Option Europe, sunt menținute până la intrarea în vigoare, într‑un termen rezonabil care nu poate depăși șase luni de la data pronunțării prezentei hotărâri, a unei noi decizii a SRB de stabilire a contribuției ex ante la Fondul unic de rezoluție a acestor instituții pentru perioada de contribuție 2021.
3)
SRB va suporta, pe lângă propriile cheltuieli de judecată, pe cele efectuate de Société générale, de Crédit du Nord și de SG Option Europe.
4)
Parlamentul European, Consiliul Uniunii Europene și Comisia Europeană vor suporta propriile cheltuieli de judecată.
1      JO C 338, 23.8.2021.